ໄມ້ໄຜ່ ກຳລັງຖືກຈັດ ມາດຕະຖານ ຊຶ່ງຈະຍົກລະດັບ ການນຳໃຊ້ໄມ້ໄຜ່ ໃນທົ່ວໂລກ
ໄມ້ໄຜ່ ເໝາະສົມໃນການນຳມາໃຊ້ ສຳຫຼັບການກໍ່ສ້າງ ທີ່ຕ້ອງການ ວັດສະດຸນ້ອຍຫຼາຍ ເມື່ອປຽບທຽບໃສ່ກັບ ໄມ້ແນວອື່ນ.
ເປັນເວລາຫຼາຍໆພັນປີມາແລ້ວ ທີ່ໄມ້ໄຜ່ພັນຕ່າງໆກັນ ອັນເປັນພືດພັນ ທີ່ຫຼາຍສະກຸນ ຖືກນຳມາໃຊ້ໃນຫຼາຍວັດຖຸປະສົງ ນັບຕັ້ງແຕ່ເປັນອາຫານ ໄປຮອດດ້ານການແພດ ເສື້ອຜ້າ ແລະການກໍ່ສ້າງຕ່າງໆ ແຕ່ວ່າ ການນຳມາ ໃຊ້ຢ່າງມາກມາຍຫຼວງຫຼາຍນັ້ນແມ່ນໄດ້ຖືກກີດກັນ ເພາະວ່າ ມັນບໍ່ໄດ້ຜະລິດ ຂຶ້ນມາໃຫ້ ຖືກກັບມາດຕະຖານແບບສະເພາະເຈາະຈົງຂອງພັນ ໄມ້ໄຜ່ທີ່ເກີດຈາກຜືນດິນ ອາຈານສອນທີ່ມະຫາວິທະຍາໄລ  ທ່ານນຶ່ງກຳລັງຫາທາງປ່ຽນແປງເລື້ອງນີ້ຢູ່ ນັກຂ່າວ  ມີລາຍງານເລື້ອງດັ່ງກ່າວ ຊຶ່ງວັນນະສອນ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ນັກສຶກສາຄົນນຶ່ງຊ່ອຍອາຈານ ເວລາເພິ່ນທົດສອບເສົາໄມ້ໄຜ່ ເພື່ອຢາກ ຮູ້ວ່າ ມັນມີຄວາມທົນທານຕໍ່ ຄວາມດັນຫຼາຍສໍ່າໃດ ຫຼືຮັບໄດ້ດີປານໃດ ກົດເກນຂອງການກໍ່ສ້າງໃນທຸກໆສະຖານທີ່ ຈຳເປັນຕ້ອງມີມາດຕະຖານ ຢ່າງເຄັ່ງ ຄັດ ສຳລັບວັດຖຸກໍ່ສ້າງທຸກຢ່າງ ເຊັ່ນ ໄມ້ ຫຼື ຊີມັງເປັນຕົ້ນ ແຕ່ວ່າ ການທົດສອບ ສຳຫຼັບໄມ້ໄຜ່ ແມ່ນຍັງບໍ່ມີມາດຕະຖານເທື່ອ ເຖິງແມ່ນວ່າ ຄວາມແຂງແກ່ນຂອງ ຢ່າງໜ້ອຍ ໄມ້ໄຜ່ 3 ຊະນິດ ແມ່ນພໍ ປຽບທຽບໃສ່ກັບເຫຼັກກໍຕາມ ທ່ານ  ອາຈານສອນຢູ່ມະຫາວິທະຍາໄລ  ກ່າວວ່າ ໄມ້ໄຜ່ໄດ້ຖືກນຳມາໃຊ້ເປັນອາຫານຂອງພວກໝີແພນດາຢ່າງຫຼວງຫຼາຍ ນຳໄປເຮັດເຄື່ອງ ເຮືອນ ຫຼືຜະລິດທະພັນດ້ານວິດສະວະກັມ ເຊັ່ນ ໄມ້ແຜ່ນ ຫຼື ພວກກາວຕ່າງໆ ແຕ່ກໍບໍ່ໄດ້ກວ້າງໄກ ອອກໄປຈາກເຂດທີ່ມັນເຕີບໃຫຍ່ພໍທໍ່ໃດ ຍ້ອນເຫດຜົນ ຕ່າງໆຫຼາຍ ຢ່າງ ທ່ານ  ກ່າວວ່າ ໄມ້ໄຜ່ ເໝາະສົມໃນການນຳມາໃຊ້ ສຳຫຼັບການກໍ່ສ້າງທີ່ຕ້ອງການວັດສະດຸນ້ອຍຫຼາຍ ເມື່ອປຽບທຽບໃສ່ກັບໄມ້ແນວອື່ນ ເວົ້າເຖິງລະດູການເກັບກ່ຽວແລ້ວ ໄມ້ໄຜ່ແມ່ນ ເໝາະ ສົມຫຼາຍ ເພາະມັນໃຊ້ເວລາແຕ່ພຽງ 3 ປີ ແຕ່ໄມ້ເນື້ອອ່ອນ ຕ້ອງໃຊ້ເວລາ ປະມານ 10 ປີ ແລະໄມ້ເນື້ອແຂງ ກໍຈະໃຊ້ເວລາ ປະມານ 30 ປີ ທ່ານ  ກ່າວວ່າ ທ່ານ  ກ່າວວ່າ ການຈັດສັນໃຫ້ລຳໄມ້ໄຜ່ມີມາດຕະຖານ ຈະສາມາດນຳເອົາ ມັນມາໃຊ້ໄດ້ຢ່າງມາກມາຍກ່າຍກອງ ທັງໃຊ້ເປັນທາງຕັ້ງ ແລະທາງນອນ ສຳຫຼັບໃຊ້ ເຮັດພື້ນເຮືອນ ແລະຫຼັງຄາ ຢູ່ໃນຫຼາຍໆປະເທດ ກໍແມ່ນໄດ້ໃຊ້ມັນ ເອົາເຮັດຝາ ເຮືອນມາແລ້ວ